**CAIET DE SARCINI**

pentru achiziționarea programului de formare profesională

”Expert în egalitate de șanse” cod COR 242230

1. **OBIECTUL ACHIZIȚIEI:**

Program de formare profesională ”Expert în egalitate de șanse” cod COR 242230.

1. **TERMEN DE LIVRARE:**

Serviciile de formare profesională vor fi finalizate până la data de 10 decembrie 2022.

1. **DURATA PRESTĂRII:**

Serviciile de instruire vor fi prestate pentru o durată de 180 de ore (60 ore/teorie și 120 ore/practică).

1. **PLĂȚI:**

Autoritatea Contractantă (AC) se obligă să plătească preţul serviciilor prestate, după primirea facturii fiscale, în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

Plata va fi efectuată pe baza facturii emise de Prestator, ca urmare a acordării vizei „Bun de plată” de către persoana desemnată din cadrul direcției beneficiare, numai dacă este însoţită de documente justificative şi procese-verbale de recepţie a serviciilor prestate încheiate între Autoritatea Contractantă şi Prestator. Autoritatea Contractantă va achita contravaloarea serviciilor de instruire prestate pe baza numărului de participanți care se regăsesc în lista de prezență elaborată de Prestator.

1. **CERINȚE MINIME:**

**5.1. Cerințe generale referitoare la programul de formare:**

* Prestatorul programului de formare trebuie să fie autorizat de către Autoritatea Națională pentru Calificări;
* Programul de formare se va desfășura cel mult 8 ore/zi, cu două pauze de cafea și pauza de prânz (60 minute);
* Desfășurarea cursurilor se va realiza în clasă fizică/online;
* Prestatorul va asigura personal calificat corespunzător pentru realizarea serviciilor de formare conform cerințelor prezentului caiet de sarcini;
* Prestatorul va realiza toate cerinţele contractuale respectând şi aplicând cele mai bune practici în domeniu;
* Prestatorul va furniza la timp informaţii şi date referitoare la serviciile prestate;
* Prestatorul se va conforma solicitărilor transmise de Autoritatea Contractantă, respectiv ale beneficiarului acestor servicii (Școala de finanțe publice și vamă), cu privire la îndeplinirea sarcinilor prevăzute de prezentul caiet de sarcini;
* Prestatorul este responsabil pentru activitatea personalului şi pentru prestarea serviciilor de calitate, conform cerinţelor din caietul de sarcini;
* Programul de formare va fi predat în limba română sau se va asigura traducerea în limba română;
* Tematica de formare trebuie să conducă la obținerea competențelor profesionale menționate în tabelul de la punctul 6. Descrierea serviciilor.
* Pentru partea practică se va avea în vedere includerea de spețe, studii de caz, etc;
* Prestatorul va oferi participanților un suport de curs (incluzând materiale de lucru) în limba română. Materialele de lucru vor fi elaborate în așa fel încât să permită interacțiunea între participanți și să fie instrumente practice de lucru;
* În serviciile de formare se includ examinarea și certificatul de absolvire (recunoscut de Autoritatea Națională pentru Calificări), însoțit de suplimentul descriptiv care atestă competențele dobândite la finalul cursului.
* Operatorului economic câştigător va stabili o întâlnire preliminară (fizică sau online) cu Autoritatea Contractantă pentru a detalia modalitatea de lucru pe parcursul derulării serviciilor.

**5.2. Cerințe minime pentru formator:**

* 1. Studii absolvite cu diplomă de licență sau echivalent
  2. Certificat de absolvire curs formator autorizat A.N.C.
  3. Experiența specifică a formatorului : minim 1 curs similar susținut (predat)

**5.3. Cerințe minime privind locația:**

* 1. Locația propusă trebuie să trebuie să se situeze la o distanță între 5 km - 10 km față de sediul Ministerului Finanțelor din Bulevardul Libertății, nr. 16, sector 5, București.
  2. Locația propusă trebuie să ofere acces facil pentru participanţi la mijloacele de transport în comun;
  3. Locația trebuie să fie dotată cu echipamentele IT necesare (inclusiv a laptop-ului care rulează prezentările); este asigurarea prezenţei personalului de specialitate în domeniul instalaţiilor audio-video pentru a putea gestiona utilizarea acestor echipamente și remedierea rapidă a eventualelor deficiențe;
  4. Locația trebuie să fie dotată cu instalaţie de climatizare (funcţională, silenţioasă);
  5. Sala nu trebuie să aibă stâlpi de susţinere sau alte elemente care să obstrucţioneze vizibilitatea (asigurarea vizibilității corespunzătoare pentru participanții la programul de formare / perfecționare);
  6. Locația trebuie să respecte condițiile optime pentru o bună desfășurare a programului de formare / perfecționare: lumina naturală, iluminare, căldură, apă, acces toaletă, posibilitatea de obturare a luminii (draperii/jaluzele, etc.);
  7. Locația trebuie să aibă o amenajare care să permită și lucrul în echipă;
  8. Locația trebuie să ofere spaţiu suficient pentru a găzdui numărul de persoane menționat, în condiţii bune, fără a fi aglomerată. Suprafața minimă a sălii va fi stabilită pentru fiecare program de formare / perfecționare profesională în parte, înmulțind 2,5 m² cu numărul estimat de participanți pentru acel program de formare / perfecționare;
  9. Locația trebuie izolată fonic astfel încât participanţii să nu fie deranjaţi de alte activităţi care au loc în aceeași clădire sau în imediata apropiere;
  10. Locația să fie localizată separat de unitățile de alimentație publică prin pereți despărțitori adecvați astfel încât participanții să nu fie deranjați de alte activități care au loc în aceeași clădire sau în imediata apropiere, zgomot sau miros de la unitatea de alimentație publică;
  11. Locația trebuie să dispună de lift/lifturi pentru acces rapid al participanților (existența lifturilor va fi obligatorie în cazul în care sala pentru programul de formare / perfecționare profesională se află la etaje 3+);
  12. Locația trebuie să asigure mijloace de acces pentru persoane cu mobilitate redusă;
  13. Sala pentru programul de formare / perfecționare nu fie improvizată în holuri, baruri, separeuri ale unităților de alimentație publică sau în spații cu destinație de restaurant;
  14. Nu se admite ca sala pentru organizarea programului de formare / perfecționare să fie situată la subsol sau în spaţii fără aerisire;
  15. Sala trebuie să fie dotată cu Internet wireless funcţional şi gratuit;
  16. Sala pentru programul de formare / perfecționare va dispune de un spaţiu corespunzător (holul de acces în sala de reuniune sau foaierul acesteia), special amenajat, în vederea organizării pauzelor de cafea. Spaţiul pentru organizarea pauzelor de cafea va fi destinat exclusiv acestui program de formare / perfecționare.

1. **DESCRIEREA SERVICIILOR:**

| **Servicii** | **Cantitate** | **Cerințe obligatorii** |
| --- | --- | --- |
| Program de formare  profesională ”Expert în egalitate de șanse” cod COR 242230 | 1 funcționar public | În scopul furnizării serviciilor de formare profesională ”Expert în egalitate de șanse” cod COR 242230 ofertantul trebuie să îndeplinească următoarele cerinţe minime:  I. Tematica de formare trebuie să conducă la obținerea următoarelor competențe profesionale:   1. Planificarea activităților de prevenire și intervenție rapidă în vederea respectării principiului egalității de șanse, gen, precum și a prevenirii și combaterii violenței domestice și a traficului de persoane    1. Identificarea și aplicarea obligațiilor legale în domeniu    2. Analiza factorilor contextuali de apariție și evoluție a cazurilor    3. Aplicarea principiilor generale ale activității în raport cu rolul/misiunea instituțională    4. Elaborarea planurilor de intervenție rapidă și de sprijin pentru persoanele aflate în situații de risc/criză    5. Selectarea procedurilor/ instrumentelor de intervenție în concordanță cu specificul necesităților beneficiarului 2. Managementul diversității    1. Evaluarea gradului de implementare a principiului egalității în cultura organizațională a beneficiarului    2. Conceperea și implementarea unor activități/proiecte comune destinate persoanelor/grupurilor vulnerabile 3. Managementul cazurilor de nerespectare a principiului egalității de șanse, gen, respectiv a cazurilor de violență domestică și trafic de persoane    1. Elaborarea și gestionarea unor registre de evidență informațională    2. Documentarea în vederea intervenției integrativ- sistemice    3. Aplicarea normelor, procedurilor, strategiilor specifice de intervenție    4. Asigurarea serviciilor de specialitate pentru victimă și agresor    5. Elaborarea raportelor de caz    6. Monitorizarea parcursului instituțional al victimei/agresorului 4. Gestionarea resurselor    1. Identificarea și valorificarea, în timp real, a resurselor umane, materiale, informaționale și financiare necesare    2. Administrarea și arhivarea informațiilor și documentelor, în conformitate cu prevederile legale 5. Evaluarea activității    1. Utilizarea tehnicilor de evaluare de proces/de progres/finală/ post-intervenție, folow-up    2. Elaborarea rapoartelor de evaluare a activității    3. Revizuirea modalităților de intervenție în situații/cazuri-tip    4. Valorificarea lecțiilor învățate 6. Comunicarea și relaționarea interpersonală, intra- și interinstituțională    1. Comunicarea proactivă și suportivă cu persoanele aflate în situații de risc/criză    2. Elaborarea și implementarea unor strategii de comunicare pentru conștientizarea problematicii    3. Participarea la activități în echipe multidisciplinare    4. Comunicarea cu instituțiile de specialitate/autoritățile competente    5. Asigurarea circuitului informațional 7. Dezvoltarea profesională    1. Realizarea analizei autoreflexive a propriei pregătiri profesionale    2. Identificarea etapelor majore și a priorităților în dezvoltarea profesională proprie    3. Participarea la programele și activitățile de formare și dezvoltare profesională continuă    4. Informarea continuă privind evoluția domeniului. 8. Durata programului de perfecţionare va fi 180 de ore (60 ore/teorie și 120 ore/practică).   Sesiunea de pregătire, respectiv suporturile de curs vor cuprinde obligatoriu tematica menţionată anterior. |

1. **ÎNTOCMIREA OFERTEI:**

Operatorul economic (Prestatorul) va completa tabelul de mai jos, avându-se în vedere cerinţele caietului de sarcini, precum şi faptul că preţurile vor rămâne ferme pe întreaga perioadă de derulare a serviciilor:

|  |  |  |  |
| --- | --- | --- | --- |
| **Preț unitar pentru întreg cursul de 180 de ore / persoană**  **-lei –**  **(fără TVA)** | **Cantitate**  **(grup țintă)**  **1 persoană** | **PREŢ TOTAL**  **-lei-**  **(fără TVA)**  Col.(2) X (3) | **TOTAL**  **-lei-**  **(TVA inclus)** |
| (1) | (2) | (3) | (4) |
|  |  |  |  |

**Mențiune**

*Orice denumire sau specificație tehnică se consideră a fi însoțită de mențiunea**„sau echivalent”. Specificațiile cerute sunt minime și obligatorii.*

**Director general,**

**Mirela ȘIȚOIU**

**Director general adjunct,**

**Camelia IZVORAN**

Șef serviciu,

Crenguța Bița

Manager public,

Alina Manac